
                                                                                                Nr. înregistrare 5131/06.11.2026
A N U N Ț

Teatrul Ion Creangă cu sediul în București, Str. G-ral Constantin Budișteanu, nr. 24, sector 1, anunţă organizarea unui concurs pentru ocuparea funcțiilor vacante contractuale unice de execuție, pe perioadă nedeterminată, cu normă întreagă, după cum urmează:
· Muncitor din activitatea specifică instituțiilor de spectacole (M;G) I cu atribuții de croitor damă, poziția 86 din statul de funcții aprobat – Formație Muncitori Ateliere Producție– 1 post.
Concursul se organizează în condiţiile respectării prevederilor Regulamentului privind ocuparea unui post vacant sau temporar vacant corespunzător unei funcții contractuale şi promovarea personalului contractual din cadrul instituțiilor/ serviciilor publice de interes local al municipiului București, prevăzut în anexa la Dispoziţia Primarului General nr. 45/17.01.2023.
Condiţii generale necesare pentru ocuparea posturilor:
· să aibă cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
· cunoaște limba română, scris și vorbit;

· are capacitatea de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
· are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

· îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs; 

· nu a fost condamnat definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

· nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
· nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 20 alin. (1) lit. h).
Condiţii specifice necesare pentru ocuparea postului de

Muncitor din activitatea specifică instituțiilor de spectacole (M;G) I cu atribuții de croitor damă – poziția 86
      - studii medii, generale, conform legii;

                    - vechime în muncă: minim 6 ani;

                    - disponibilitate la program de muncă prelungit/ flexibil, conform specificului instituției;

                    -  experiență în meseria de croitor sau confectioner îmbrăcăminte damă  de minim 6 ani;
      -  experiență în confecționarea costumelor de damă pentru spectacole de teatru pentru copii;
      -  capacitatea de adaptare la lucru în condiții speciale, dificultăți la schimbări;

             - abilități de comunicare (orală și scrisă) și de lucru în echipă, creativitate, îndemânare, inițiativă, flexibilitate, rezistență la efort și stres, capacitatea de analiză și sinteză.

Concursul se va desfășura astfel:

· în data de 03.12.2026, ora 12:00 -  Proba practică;

· în data de 08.12.2026, ora 12:00 - Proba interviului.
Probele de concurs se vor susține la:

- Sala Mare a Teatrului Ion Creangă din strada Piața Amzei, nr. 13, sector 1, București – proba practică;
- Sediul administrativ al Teatrului Ion Creangă din strada G-ral Constantin Budișteanu, nr. 24, sector 1, București – proba interviului.

  
Documente necesare pentru întocmirea dosarului de concurs:
a) formular de înscriere la concurs;

b) copii ale următoarelor documente: act de identitate sau orice alt document care atestă identitatea, potrivit legii, aflate în termen de valabilitate, certificat de naștere, certificat de căsătorie sau a altui document prin care s-a realizat schimbarea de nume (după caz);
c) copii ale documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de instituția publică;

d) copia carnetului de muncă și/sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
e) certificat de cazier judiciar sau, după caz, extrasul de pe cazierul judiciar ori o declarație pe propria răspundere că nu are antecedente penale care să-l facă incompatibil cu funcția pentru care candidează (candidatul declarat admis la selectia dosarelor, care a depus la înscriere o declarație pe propria raspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu pâna la data desfășurării primei probe a concursului);

f) adeverinţă medicală care să ateste starea de sănătate corespunzătoare, eliberată de catre medicul de familie al candidatului sau de către unitățile sanitare abilitate cu cel mult 6 luni anterior derularii concursului;
g) certificatul de integritate comportamentală din care să reiasă că nu s-au comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra 
minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție social, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) curriculum vitae- model comun european;

Copiile documentelor menționate se prezintă personal, însoțite de documentele originale, care se certifică pentru conformitate cu originalul de către Compartimentul Resurse Umane, Salarizare, Securitatea și Sănătatea Muncii. 
Înscrierile la concurs și depunerea dosarelor complete cu actele menționate se vor face la sediul Teatrului Ion Creangă din Str. General Constantin Budișteanu, nr. 24, sector 1, București - Compartimentului Resurse Umane, Salarizare, Securitatea și Sănătatea Muncii, în perioada 10.11.2026- 23.11.2026, între orele 10:00 – 16:00.
Pentru informaţii suplimentare puteți să ne contactaţi la tel: 021 317 11 69 int. 18, persoane de contact: Mirela IONESCU.
Manager (Director),

Petre – Gabriel COVEȘEANU

Calendarul organizării și desfășurării concursului pentru ocuparea funcției unice vacante de: 

· Muncitor din activitatea specifică instituțiilor de spectacole (M;G) I cu atribuții de croitor damă, poziția 86 din statul de funcții aprobat – Formație Muncitori Ateliere Producție
	09.11.2026
	Anunțarea organizării concursului pe portalul posturi.gov.ro, pe site-ul și la avizierul Teatrului Ion Creangă

	10.11.2026- 23.11.2026, între orele 10:00-16:00
	Depunerea dosarelor de concurs

	24.11.2026,  ora 16:00
	Afișarea rezultatelor în urma finalizării selecției  dosarelor pe baza îndeplinirii condițiilor de participare

	25.11.2026, între orele 10:00-16:00
	Dată și oră limită pentru depunerea contestațiilor

	26.11.2026,  ora 16:00
	Soluționarea contestațiilor și afișarea rezultatelor

	· 03.12.2026, ora 12:00 
	Desfășurarea probei practice



	03.12.2026,  ora 16:00
	Afișarea rezultatelor probei scrise/practice

	04.12.2026,  ora 16:00
	Dată și oră limită pentru depunerea contestațiilor la proba scrisă/practică 

	07.12.2026,  ora 16:00
	Soluționarea contestațiilor și afișarea rezultatelor

	· 08.12.2026, ora 12:00 
	Susținerea probei interviului

	08.12.2026,  ora 16:00
	Afișarea rezultatelor interviului

	09.12.2026, între orele 10:00-16:00
	Dată și oră limită pentru depunerea contestațiilor la proba interviului

	10.12.2026,  ora 16:00
	Soluționarea contestațiilor la proba interviului 

	10.12.2026
	Afișarea rezultatelor finale ale concursului



  APROBAT,

      MANAGER (DIRECTOR),

Petre- Gabriel COVEȘEANU

BIBLIOGRAFIE DE CONCURS

Post: Muncitor din activitatea specifică instituțiilor de spectacole (M;G) I – cu atribuții de croitor damă - poziția 86 
Formație Muncitori Ateliere Producție
· „Croitorie pentru toți”, Florica Ciucă, Eugenia Galben;

· ”Modă și Geometrie”, Petrache Dragu;

· ”Manualul Croitorului”, Ing. Maria Ciutea, Petrache Dragu, Editura Didactică și Pedagogică București, 2001;

· Legea nr. 319/2006 – Legea securității și sănătății în muncă, cu modificările și completările ulterioare;

· Hotărârea nr. 1425/2006 pentru aprobarea Normelor metodologice de aplicare a prevederilor Legii nr. 319/2006, cu modificările și completările ulterioare;

· Legea nr. 307/2006 privind apărarea împotriva incendiilor, cu modificările și completările ulterioare;

· Regulamentul de Organizare și Funcționare al Teatrului Ion Creangă;

· Regulamentul Intern al Teatrului Ion Creangă;

· Codul de Etică și integritate al personalului Teatrului Ion Creangă;

· Site-urile oficiale ale Teatrului Ion Creangă.

TEMATICĂ DE CONCURS

Post: Muncitor din activitatea specifică instituțiilor de spectacole (M;G) I – cu atribuții de croitor damă - poziția 86
Formație Muncitori Ateliere Producție
· tehnica croirii costumului de damă;
· tehnica de coasere pentru diferite tipuri de materiale textile;

· tehnologia confecționării costumelor de damă după schițele scenografului;
· tipare și șabloane;

· dimensiunile corpului omenesc (luarea măsurilor);
· aplicarea tehnicilor de finisare;
·      noțiuni referitoare la securitatea și sănătatea muncii și la situațiile de urgență (apărare împotriva incendiilor).                                            
